**PÁLYÁZATI FELHÍVÁS**

**A Magyar Acélszerkezeti Szövetség meghirdeti az**

**"ACÉLSZERKEZETI INNOVÁCIÓS DÍJ"**

**pályázatot**

A MAGÉSZ Magyar Acélszerkezeti Szövetség a tagjai részére, azok innovatív tevékenységük elismerésére díjat alapított.

A díj neve: **„ACÉLSZERKEZETI INNOVÁCIÓS DÍJ”**

A Díj azon magánszemélyek, vagy társaságok erkölcsi elismerése, akik az acélszerkezeti - vagy ahhoz közelálló - szakterületen, kiemelkedő műszaki, gazdasági innovációs teljesítményt értek el, és tagjai a MAGÉSZ-nek.

***A díjat pályázattal lehet elnyerni.***

Pályázhatnak a szakterülethez kapcsolódó oktatás, tervezés, gyártás, építés, felületvédelem, tűzvédelem, műszaki ellenőrző vizsgálatok résztvevői, külön-külön és együttesen is.

Pályázni olyan pályaművel lehet, amely a műszaki-gazdasági előnyök bemutatása mellett az innováció eredetiségét és hasznosságát is kellőképpen tartalmazza.

***A pályázat tartalmi és formai követelményei:***

* **Összefoglaló** a pályázó adataival, tömör témaleírás, a díjra terjesztés indoklása (2 oldal).
* **Részletes leírás** az innováció tartalmáról, megvalósításáról, eredményéről (max. 3 oldal).
* **Referenciák**, szakvélemény, minőségi tanúsítványok, vevővélemény, szaklapcikk, stb.
* **Nyilatkozat**: a pályázati adatokról, információkról, és a szellemi tulajdonvédelmi jogok hitelességéről.

*A pályázatot a MAGÉSZ elnökségi ülésén max. 10 perces vetített előadásban is be kell mutatni.*

***Értékelés:***

*A Díj oda ítéléséről az elnökség dönt - két fő felkért szakértő véleményezését is figyelembe véve, - a vetített előadást követően. A döntésnél az újszerűség, az eredményesség és az eredetiség meghatározó szempont.*

***Általános feltételek:***

* *Évente egy Díj ítélhető oda.*
* *Pályázni a pályázati felhívást megelőző 3 naptári évben történt innovációs tevékenységgel lehet.*
* *A díj átadása a MAGÉSZ Évzáró rendezvényén történik.*
* *A Díj: plakett bekeretezett kivitelben. (Pintér Lajos, kreatív tervező alkotása)*
* *A díjazottak publikációjukban, kiadványaikban, hirdetésükben, neveik mellett feltüntethetik a Díj elnyerését.*
* *A pályázati hirdetményt az „Acélszerkezetek” c. folyóiratunkban, és honlapunkon (*[*www.magesz.hu*](http://www.magesz.hu)*) közzétesszük.*
* *A MAGÉSZ arra törekszik, hogy a Díj átadása, illetve a díjazottak teljesítménye minél nagyobb nyilvánosságot kapjon. Ezáltal a díjazott szakmai elismerése jelentősen nőjön.*

***Beadási határidő: 2019. szeptember 1.***

A pályázatokat 1 példányban az alábbi címre kérjük eljuttatni:

**MAGÉSZ Magyar Acélszerkezeti Szövetség**

**1161 Budapest, Béla u. 84.**

További információ: Dr. Csapó Ferenc, 30/9460-018,

 magesz@t-online.hu

 www.magesz.hu

 ***MAGÉSZ elnöksége***